
Mae'r nifer o bobol sydd yn ymweld â phrif ddinasoedd a threfi Cymru wedi disgyn, sydd wedi achosi difrod i siopau mawr a siopau annibynnol yn nhrefi a dinasoedd Cymru. Mae’r adroddiad hun yn edrych ar y syniad o siopau ‘Pop-up’  i ddod a bywyd yn ôl  i strydoedd yng Nghymru. Ar hun o bryd mae  'na nifer fawr o siopau wag ar strydoedd Cymru, ac mae’r adroddiad hun yn edrych am ffordd i lenwi’r siopau, ac i helpu cadw siopau sy’n bodoli ar agor. Fydd yr adroddiad hun yn canolbwyntio ar dref Llandeilo yn benodol, a beth sy’n mynd i ddenu pobol leol mewn i’r dref, yn hytrach na siopa ar lein, neu fynd ffwrdd i siopa (Marciniak & Budnarowska, 2009).

All siopa yn Llandeilo fod yn bleser, maen tref sy’n llawn o liwiau  â nifer fawr o siopau annibynnol sydd ar wasg o amgylch y dref. Mae’r siopau yn cynnig llawer o eitemau unigryw,  dillad ffasiynol gan gynnwys dillad dylunydd, ansawdd uchel o bethau i'r cartref, dodrefn pwrpasol, cyflenwyr bwyd lleol gwobrwyol, crefftau lleol, blodwyr, tŷ arwerthiant eu hunain gan gynnwys Canolfan hynafol a gardd. Mae stryd Llandeilo yn llawn o siopau ac nid oes lawer o siopau yn cael eu gau lawr yn fuan ar ôl agor, sydd yn dangos fod Llandeilo yn le da i agor siop. Nid yw llawer o siopau'r stryd yn wag, ac os ydyn nhw’n wag nid yw’n hir i fusnes arall chymryd drosodd.Yn ôl adroddiad Cwmni Data Lleol, a gyhoeddwyd yn fis Ionawr 2017, dynodir Llandeilo fel un o’r 10 tref uchaf yng Nghymru gyda chyfran uchad o fân-werthwyr annibynnol, gan awgrymu ei fod, ynghyd a nifer o drefi tebyg yng Nghymru sy’n llwyddo i ddenu pobol ar sail yr amrywiaeth mae’n eu cynnig (Astudiaeth dichonolrwydd cynllun ‘Siop sionc’, 2017).
Mae siop Peppercorn yn fusnes teuluol yn Llandeilo, sy’n arbenigo mewn offer coginio ers 1987. Mae’r siop yn cynnig bron popeth sydd angen ar eu cwsmeriaid yn y gegin. Maen nhw hefyd yn cynnig gwasanaeth anrhegion priodas. Mae’r siop yn cynnig y teclynnau diweddaraf, o’r cymysgydd bwyd mwyaf diweddar a pheiriant tatws i’r peiriannau coffi mwyaf soffistigedig. All eu cwsmeriaid siopa yn hawdd gyda staff  profiadol a cyfeillgar yw helpu os oes angen ("About Us", 2019)
Yn Llandeilo fyddech yn ffeindio'r canolfan hynafol fwyaf yn dde-orllewin Cymru. Gydag mwy na phumdeg pump o ddelwyr hynafol o dan un to, maen nhw ar gyfadran i werthu  nifer fawr o hynafol.  Maen nhw gynnig nifer fawr o ddodrefn, llestri, lluniau, llyfrau a dillad, sydd ar gael yw cwsmeriaid trwy’r flwyddyn. Mae hyn yn dangos fod Llandeilo yn dref sydd yn cael eu hadnabod am werthu hynafol, gan fod wedi sefydlu'r canolfan hynafol fwyaf yn dde-orllewin Cymru. Beth bynnag, os dydych chi ddim yn berson sydd fewn i hynafol, ni fyddech yn ymwybodol o’r canolfan  hynafol yn Llandeilo. Nid yw’r canolfan yn marchnata ddigon, a gall dipyn chael eu gwneud i wella eu gwefan. Bydden nhw’n gallu gwella eu gwefan drwy dangos lluniau o’r eitemau mae ganddyn nhw ar werth, newid ffont, lliwiau a steil y wefan.  Trwy farchnata'r canolfan yn well mae’r canolfan a’r dref gyda’r potensial i wneud yn dda. Drwy hysbysebu yn well, bydden yn denu fwy o ymwelwyr mewn i’r ardal, ac yno fydd yr ymwelwyr yn troi mewn i gwsmeriaid ("Welcome to The Works Antiques Centre", 2019)
Pedair blynedd yn ôl agorodd Paul & Tracey Kindred, siop siocled a hufen iâ  yn Llandeilo, sydd wedi mynd ymlaen i ennill nifer o wobrau. Mae’r siop hyd yn oed wedi cael ei ymweld gan  Y Tywysog Charles, sydd yn argymell eu hufen iâ Trifle Sherry. Mae’r siop Heavenly yn enillwyr o’r Gwobrau Priodas Genedlaethol, ble enillodd wobr am y "Cacennau Priodas Gorau yng Nghymru" (Kindred & Kindred, 2019). Mae Heavenly yn defnyddio ei wefan yn dda iawn, i ddenu fwy o gwsmeriaid, ac mae hefyd yn marchnata ar 'Facebook' a 'Instagram' (Kindred & Kindred, 2019). Beth bynnag, mae gwefan Heavenly yn cynnig wasanaeth o archeb ar-lein yw cwsmeriaid. All hun chael difrod ar y dref, oherwydd nid oes rheswm yw cwsmeriaid dod i’r dref i brynu eu cynnyrch.  Fel mae’r dref yn cael llai o ymwelwyr, fydd y siopau yn gwneud llai o bres, yn achosi siopau annibynnol i  gau lawr. Nid yw hun dim ond yn digwydd mewn trefi bach, ond hefyd ar strydoedd mawr y Deyrnas Unedig (UD). 
Mae'r Cawdor yn westy bach gwych sydd wedi'i lleoli yng nghanol tref farchnad hanesyddol Llandeilo. Yn dyddio o 1765, mae'r Cawdor wedi bod yn croesawu ymwelwyr trwy ei ddrysau ers blynyddoedd. Wedi'i ailwampio'n ddiweddar, mae'r Cawdor yn cadw holl dreftadaeth a swyn yr adeilad Sioraidd gwreiddiol, ynghyd â darparu anghenion moethus heddiw. Mae Cawdor yn darparu lleoliad gwych ar gyfer cyfarfodydd, partïon a dathliadau priodas. Mae’r Cawdor yn fusnes llwyddiannus sydd yn helpu i ddod a phobol mewn i’r ardal, gan gynnwys pobol enwog fel Dr Alex o Love Island, Judi Dench, Gareth Davies a mwy. Mae eu gwesty pedwar seren yn gynnig lle bwyta neis i bobol yr ardal a gweddill y gwald i ddod am fwyd. Mae Cawdor yn fusnes llwyddiannus, sy’n helpu cadw busnesau annibynnol y dref, drwy ddenu ymwelwyr ar draws Prydain i ymweld â Llandeilo ("About The Cawdor Llandeilo", 2019).

All siopau 'Pop-up'  fod yn siop dros dro, stondin neu brofiad  i werthu brand, nwyddau a gwasanaethau am gyfnod cyfyngedig. All cynnwys popeth o stondin marchnad i werthu bwyd ar y stryd, i siopau ffasiwn, orielau, caffis a beriau.  Mae nifer o ffactorau wedi arwain at ymddangosiad o siopau 'Pop-up' ar strydoedd uchel y DU.  Mae cynnydd mewn manwerthu ar-lein yn un ffactor,  yn 2007, dim ond 3% o gyfanswm y gwerthiannau manwerthu oedd ar-lein, ble cynyddodd i 12.5% yn 2016. Mae hyn yn dweud wrthynt fod llai o bobol yn mynd allan i brynu o siopau, ac yn mynd ar-lein i archebu eu heitemau. Mae hyn yn gwneud o’n anodd i siopau ar strydoedd mawr a bach i wneud elw, gan fod costiai renti siop ar y brif stryd yn ddrud.  Mae hun wedi achosi i lawer o siopau i gau lawr, ac rydyn ni nawr yn gweld llawer o siopau wag ar y stryd. Mae hyn yn broblem sy’n cynyddu yn Sir Caerfyrddin, a gall siopau 'Pop-up'  fod yr ateb i ddatrys y broblem (Astudiaeth dichonolrwydd cynllun ‘Siop sionc’, 2017).

Yn flynyddol mae Gŵyl y Synhwyrau yn cael ei chynnal yn Llandeilo am ddim sy’n paratoi cyhoedd ar gyfer y Nadolig. Mae'r ŵyl wedi bod yn rhedeg ers 2008 ac wedi ennill Gwobr Twristiaeth Sir Gaerfyrddin yn 2018 a 2015. Wedi'i leoli ar draws y dref, mae'r ŵyl yn cwmpasu'r siopau'r dref, tafarndai, caffis a bwytai yn ogystal â chynnig stondinau crefft a ffasiwn, stondinau bwyd, adloniant a mwy. Hwn yw’r ŵyl fwyaf o’i fath yn Sir Caerfyrddin. Nod yr ŵyl  synhwyrau yw dal ŵyl crefft, ffasiwn a cherddoriaeth flynyddol yng nghanol Llandeilo i hyrwyddo'r dref a chynyddu refeniw i’r busnesau. Fydd yn helpu pobol i ymgysylltu gyda'r gymdeithas leol, ac i helpu elusennau lleol i godi arian, ac i godi proffil yr ŵyl ("Cais am Stondin 2018 – Llandeilo Festival of Senses", 2019).
Yn ystod y penwythnos yma mae Llandeilo yn cynnig stolion ar gyfer busnesau crefft, fasiwn, a bwyd. Bydd hun yn gyfle da i fusnesau bach i werthu ei chynnyrch, a gweld os oes 'na le ar y farchnad ar ei gyfer ("Llandeilo Festival of the Senses Carmarthenshire", 2019). Yn Rhydaman, 7.7 milltir o Landeilo, mae Emily Thompson yn rhedeg busnes o’i chartref o’r enw ‘Preety Little Props’, ble mae'n gwerthu bandiau pen, dillad ac ategolion wedi'u gwneud â llaw (Thompson, 2019).  Mae llawer o fusnesau ar-lein yn colli'r profiad o siarad yw cwsmeriaid un i un, hyd yn oed gyda’r defnydd o gyfyngau cymdeithasol Drwy greu lle i  gael cymdeithasu gyda'i chwsmeriaid, bydd o’n helpu nhw i deimlo gwell am dan eu hunain, a helpu’r busnes i ddod i nabod ei chwsmeriaid yn well trwy drio syniadau newydd a chael adborth ar eich cynnyrch.   Drwy werthu ei chynnyrch ar y stryd o Landeilo fydd o’n gyfle iddi weld os oes 'na le iddi hi ar y farchnad. Fydd hi hefyd yn cael cyfle i weld ei chystadleuwyr, gan fydd busnesau ffasiwn eraill a stondinau yn yr ŵyl. All hun helpu iddi ymestyn ei fusnes drwy gael y cyfle i ddangos ei fusnes mewn person i’r cyhoedd. All hyn arwain ati  hi neu fusnesau tebyg ystyried rhenti siop os fydd y cyhoedd yn dangos ddigon o ddiddordeb a chefnogaeth.
Am fusnes bach mae ‘Preety Little Props’ yn edrych i wneud yn dda ar-lein, ac mae ganddi dipyn o ddilynwyr ar lwyfannau cyfryngau cymdeithasol i ddenu pobol i’r ardal yn ystod yr ŵyl (Thompson, 2019). Ar Instagram mae ganddi 1,934 o ddilynwyr, sydd yn dda am fusnes a ddechreuodd ar  Chwefror y 6ed 2018, i gymharu â Heavenly sydd wedi bod yn rhedeg ers 2005  sydd a 1,471 ddilynwyr ar 'Instagram'. Mae hi’n yn dangos iddynt fod pobol a diddordeb mewn cynnyrch ‘Preety Little Props’. Trwy gael stondin am amser cyfyngedig, bydd pobol yn fwy tebygol i ddod i'r dref yn ystod y cyfnod hun, oherwydd ni fydden yn cael cyfle arall i weld ei chynnyrch.  Er bod llawer fawr o bobol yn dod i'r dref yn barod dros yr ŵyl, dydy hyn ddim yn golygu na  phobol leol sydd yn dod. Bydd rhai pobol leol yn penderfynu osgoi'r dref oherwydd ei fod mor brysur. Mae pobol yn dueddol i fod yn fwy busneslyd, ac a diddordeb mewn busnesau pobol maen nhw’n nabod, ac felly drwy gael busnes lleol yn yr ŵyl byddant yn denu fwy o bobl yr ardal i’r dref. Mae gŵyl yn gyfle da i fusnesau lleol cyflwyno eu busnes, a dod i nabod ei chwsmeriaid (Niehm, Fiore, Jeong, & Kim, 2006).

Yn Llandeilo maen yna sawl siop sy’n cynnig gwasanaeth ar gyfer priodasau. Mae'r siop Heavenly yn Llandeilo yn cynnig gwasanaeth o greu cacen priodas, mae gwesty Cawdor yn cynnig lle i gynnal parti nos priodas ac mae siop  Peppercorn yn cynnig gwasanaeth anrhegion priodas ("Wedding List Service", 2019). Drwy ystyried tebygrwydd thema siopau Llandeilo, fydd yn gwneud synnwyr i drefnu siop 'Pop-up' sy’n gyd fynd a’r thema. All siop sydd yn gwerthu dillad priodas yn Llandeilo helpu i wella refeniw busnesau eraill yn y dref. Bydd siop o’r fath yn helpu dod a chynulleidfa darged y siopau eraill i’r dref, fydd hun yno yn helpu dod a busnes i’r siopau yn y dref yn ogystal ar siop 'Pop-up'. Mae pobol sy’n priodi hefyd yn fwy tebygol i ddefnyddio gwasanaethau o’r un ardal, oherwydd y cyfleusterau.
Yr amser gorau i siop briodas 'Pop-up' i ymddangos yw yn Ionawr, oherwydd mae llawer o bobl yn dueddol i briodi yn Orffennaf, Awst a Mehefin. Mae hun yn golygu fod priod wraig angen prynu ffrog priodas, misoedd o flaen llaw. Mae ffrogiau briodasau newydd hefyd yn dueddol i ddod allan yn ystod y mis yma, sy’n golygu fod priodferch yn fwy tebygol i fynd siopa am ei ffrog adeg yma o’r flwyddyn (Henriques, 2018).  Bydd siop fach fel ‘La Mor Bridal’ ("Home - La Môr Bridal", 2019), sydd wedi lleoli yn Llanrhystud yn Sir Ceredigion yn gallu budd-dal o agor siop 'Pop-up' yn Llandeilo. Mae siop ‘La Mor Bridal’ ("Home - La Môr Bridal", 2019) gydag ychydig iawn o bres i wario ar  farchnata, a gall siop 'Pop-up' fod yn berffaith er mwyn  helpu i wneud enw’r busnes yn fwy adnabyddus. Drwy ddod  a busnes i stepen drws pobol, mae'n mynd i achosi nhw i siarad am dano, a fydd hun dim ond yn helpu i gynnal fwy o ymwelwyr a mwy o fusnes (Klein, Falk, Esch, & Gloukhovtsev, 2016).

Nid ydyn ni’n gwybod faint yw cost rentu siop dros dro yn Llandeilo ond ar y cyfan mae llefydd am 'Pop-up' siop yn dueddol i fod am ddim neu’n rhad i gymharu â chyfraddau siopau eraill.  Felly cyn belled ag rydyn ni’n gwybod bydd renti siop 'Pop-up' yn dda ar gyfer siop sydd ag ychydig o bres i helpu hysbysebi ei busnes (De Lassus & Freire, 2014).
Mae Llandeilo yn cael ei adnabod am ei amrywiaeth o siopau annibynnol, felly, mae angen sicrhau fod siop dros dro yn Llandeilo ddim yn mynd i achosi cystadlaethau i unrhyw siop sydd yna fodoli yn barod. Mae Llandeilo yn eithaf pell o drefi mawr sydd a fwy o opsiynau siopa, felly drwy ddod a siop wahanol i’r dref, fydd pobol leol yn fwy tebygol o ddod i brynu ei eitemau dra bod o gyfleus (De Lassus et al, 2014).
Mae syniad o 'Pop-up' siop yn deimlad o rywbeth newydd a chyffroes, yn enwedig mewn trefi a dinasoedd sydd heb weld cynnydd mewn siop 'Pop-up'. Gall hyn  tynni sylw’r wasg yn y papur lleol, cylchgronau ac ar y radio. All hysbysebu o’r fath fod yn dda i dref fel Llandeilo, oherwydd dydy o ddim yn dref enwog yng Nghymru. Mae unrhyw fath o hysbyseb i’r dref yn mynd i achosi fwy o ymwelwyr, a fydd hyn dim ond yn cynyddu mewn i gwsmeriaid (De Lassus et al, 2014).
Gall  siop dros dro yn Llandeilo cynyddu'r nifer o ymwelwyr sy’n dod i’r ardal, oherwydd y nifer isel o ddyddiau sydd ganddyn nhw i fynd i weld beth sydd ganddo i gynnig. Drwy gael pobol mewn i’r dref fydd hyn yn achosi mwy o ymwelwyr i’r holl siopau eraill sydd ar gael. Gall cynnydd mewn busnesau'r dref helpu gynyddu gwerthiant dros dro a helpu symud stoc maen nhw wedi bod yn dal ymlaen i am gyfnod hir. Bydd hyn yn rhoi'r cyfle i siopau tref prynu gwahanol gynhyrchion, ac yn gwneud siopa'r cyhoedd yn fwy hwylus, gan fod pethau newydd yn cael ei werthu yn y dref yn fwy aml (Jones, Comfort, & Hillier, 2017).
Ar y llaw arall, ni fydd siop dros dro yn Llandeilo yn cael cymaint o gwsmeriaid i gymharu â siop dros dro yn dref Caerfyrddin. Fydd angen i  fusnes dros dro creu cyffro cyn iddyn nhw agor, gan fydd y siop dim ond yno ychydig o amser. Nid yw Llandeilo yn dref enwog iawn i gymharu â Chaerfyrddin, felly bydd o’n anodd i fusnes hysbysebu mewn tref sydd â nifer isel o boblogaeth.   Gallu hun fod yn waith caled a bydd o’n ychwanegu at gost o redeg siop dros dro (Surchi, 2011).
Nid yw siop dros dro yn rhoi llawer o amser yw  cwsmeriaid ddychwelyd eitem yn ôl i’r siop, gall hyn rhoi'r cwsmeriaid fwrdd o brynu cynnyrch y busnes. All hun fod yn broblem fawr i siop yn Llandeilo, oherwydd dydy o ddim yn dref mae pobol yn dueddol i fynd i bob dydd. Os fydd cwsmer angen ddychwelyd eitem, bydd rhaid iddyn nhw ddod 'nôl i’r dref ar un swydd, all hun achosi cwsmer i ddewis i brynu'r eitem ar-lein yn hytrach na yn y siop (Surchi, 2011).
Yn gyffredinol, mae siop dros dro yn eithaf bach, felly dim ond ychydig iawn o’ch stoc all gael ei ddangos. Mewn tref fach fel Llandeilo maen anodd i wybod pa fath o gwsmeriaid rydych chi’n mynd i dynnu fewn. Ar y cyfan, maen mwy tebygol na phobol hyn sydd yn siopa yn Llandeilo, gan fod y siopau yn cau ar ôl oriau gwaith. Felly nid yw busnesau sy’n anelu i dargedu pobol o dan 30 yn mynd i ystyried agor  siop  dros dro yn Llandeilo. Fydd hun yn rhoi cyfyngiad ar y amrywiaeth o siop ‘Pop-up’ fydd a ddiddordeb mewn agor siop yn y tref (Surchi, 2011).

Mae siopau ‘Pop-up’ ar strydoedd mawr y DU wedi bod yn boblogaeth iawn, ac wedi helpu cynyddu'r nifer o stoc mae busnesau yn gwerthu mewn cyfnod bir. Gall siop ‘Pop-up’ ar drefi llai, fod yn ffordd lwyddiannus i ddenu pobol mewn i’r dref a bod yn ffyrdd effeithiol o gynnal busnes. Beth bynnag,  nid yw ffordd hun o gynnal busnes yn mynd i fod yn llwyddiannus am byth. Mwy na thebyg bydd y syniad o siopau ‘Pop-up’  mynd yn hen, a fydd pobol yn diflasu. Beth bynnag, ar ddechrau'r adroddiad hun mae'n nodi fod y dref o Landeilo wedi cael ei dynodi fel un o’r 10 tref uchaf yng Nghymru gyda chyfran uchaf o werthwyr annibynnol sy’n llwyddo i ddenu pobol ar sail yr amrywiaeth maen eu cynnig.  Mae'n rhaid cwestiynu pam fod tref fel hun yn gallu llwyddo, a pam bod eraill ddim. I grynhoi, mae gwerth rhoi cynnig ar gyflwyno siopau ‘Pop-up’ ar strydoedd Cymru, ond hefyd maen werth  meddwl am ddod a fwy o amrywiaeth o siopau mewn i drefi, gan fod hun yn edrych i weithio i’r dref o Landeilo.

